কোন প্ৰাক্তন মন্ত্ৰীয়ে পিজ্জা ডেলিভাৰী বয় হিচাপে কাম কৰি আছে ? - The Cross Current\nকোন প্ৰাক্তন মন্ত্ৰীয়ে পিজ্জা ডেলিভাৰী বয় হিচাপে কাম কৰি আছে ?\nBy দ্য ক্ৰছকাৰেণ্ট ষ্টাফ\t On Aug 25, 2021\nআন্তঃৰাষ্ট্ৰীয় সংবাদ প্ৰতিষ্ঠান আল- জাজিৰাই টুইটাৰযোগে ৰাজহুৱা কৰা কেইখনমান বিশেষ ফটোত আফগানিস্তানৰ প্ৰাক্তন মন্ত্ৰী তথা চৈয়দ আহমেদ শ্বাহ সাদাতে জাৰ্মানীত পিজ্জা ডেলিভাৰী বয় হিচাপে কাম কৰি থকাৰ দৃশ্য দেখা গৈছে ।\nসাদাতে অক্সফৰ্ড বিশ্ববিদ্যালয়ৰ পৰা কমিউনিকেচন আৰু ইলেক্ট্ৰনিক ইঞ্জিনিয়াৰিঙত দুটাকৈ স্নাতকোত্তৰ ডিগ্ৰী লাভ কৰিছিল। বিগত দুটা দশক ধৰি সাদাতে কমিউনিকেচনৰ ক্ষেত্ৰখনত চৌদি আৰৱ সহ ১৩খন দেশৰ ২০টাতকৈও অধিক কোম্পানীৰ সৈতে কাম কৰি আহিছে।\nসাদাতে ২০০৫ চনৰ পৰা ২০১৩ চনলৈ আফগানিস্তানৰ যোগাযোগ আৰু তথ্য প্ৰযুক্তি মন্ত্ৰালয়ৰ কাৰিকৰী উপদেষ্টা হিচাপে কাম কৰিছিল। তেওঁ ২০১৬ চনৰ পৰা ২০১৭ চনলৈকে লণ্ডনত আৰিয়ানা টেলিকমৰ মুখ্য কাৰ্যবাহী বিষয়া হিচাপেও কাৰ্যনিৰ্বাহ কৰিছিল।\nসাদাতে ২০১৮ চনত আশ্ৰাফ ঘানিৰ মন্ত্ৰীসভাত যোগদান কৰিছিল। কিন্তু ঘানিৰ সৈতে হোৱা মতভেদৰ ফলস্বৰূপে ২০২০ চনত পদত্যাগ কৰিবলৈ বাধ্য হৈছিল সাদাত। পৰৱৰ্তী সময়ত তেওঁ বিগত বৰ্ষৰ ডিচেম্বৰ মাহত আফগানিস্তান ত্যাগ কৰি গুচি গৈছিল সুদূৰ জাৰ্মানীলৈ। সাদাত বৰ্তমান লিপজিগৰ বাসিন্দা।\nসামাজিক মাধ্যমত প্ৰাক্তন কেন্দ্ৰীয় মন্ত্ৰী সাদাতে চাইকেলেৰে পিজ্জা ডেলিভাৰী দি থকাৰ দৃশ্য ভাইৰেল হৈ পৰাৰ লগে লগে স্কাই নিউজে সাদাতৰ সৈতে যোগাযোগ কৰি ভাইৰেল হোৱা ফটো কেইখন সাদাতৰেই হয় বুলি নিশ্চিত কৰিছে। স্কাই নিউজে পৰিৱেশৰ কৰা বাতৰি মতে সাঁচতীয়া ধন শেষ হোৱাৰ পিছত সাদাতে জাৰ্মান কোম্পানী লিভাৰাণ্ডোৰ বাবে পেছাদাৰী খাদ্য বিতৰক হিচাপে কাম কৰিবলৈ আৰম্ভ কৰিছিল। তেওঁ স্কাই নিউজক লগতে কয় যে তেওঁৰ কাহিনীয়ে এছিয়া আৰু আৰৱৰ উচ্চ পদস্থ লোকসকলৰ জীৱন যাপনৰ পদ্ধতি সলনি কৰিবলৈ অনুঘটক হিচাপে কাম কৰিব।\nএসময়ত নিৰাপত্তাৰক্ষীৰে আৱৰি থকা সাদাতে এতিয়া চাইকেলেৰে পিজ্জা বিতৰণ কৰে। এয়াই সময়।\nপাকিস্তানী নেত্ৰীৰ দাবী : কাশ্মীৰ দখল কৰাত তালিবানে সহায় কৰিব পাকিস্তানক\nপুনৰ উত্তাল অসম-মেঘালয় সীমান্ত\nকি যুক্তিক অসমৰ মাটি মেঘালয়ক এৰি দিব বিচাৰিছে অসম চৰকাৰে?\nধনীৰ সম্পত্তি বাঢ়িছে,দুখীয়াৰ আয় কমিছে। তাৰমাজতে কেনেকৈ দেশত লেম্ব'ৰগিনিৰ বিক্ৰী...\nব্ৰিটেইন স্বাভাৱিক হ'ল , মহাৰাষ্ট্ৰত পাঠদান চলিব , অসমত কি হোৱা উচিত ?
